stanford-oval/wikipedia huggingface dataset:
קסם מעשי
צוות השחקנים

סנדרה בולוק – סאלי אוונס, האחות הבוגרת שמנסה לחיות חיים רגילים למרות מורשתה הכשפית.
ניקול קידמן – ג'יליאן אוונס, האחות הצעירה והפזיזה, שנקלעת למערכת יחסים מסוכנת.
סטוקרד צ'אנינג – פרנסס אוונס, דודתן האקסצנטרית של האחיות, שמלמדת אותן על כישוף.
דיאן ויסט – ג'ט אוונס, הדודה השנייה, המספקת להן הדרכה חכמה וקסם משפחתי.
איידן קווין – גארי האלט, בלש כריזמטי החוקר את היעלמותו של ג'ימי ונמשך לסאלי.
גוראן וישניץ' – ג'ימי אנג'לוב, החבר האלים של ג'יליאן שנעשה מסוכן יותר אחרי מותו.
אוון רייצ'ל ווד – קיילי אוונס, בתה של סאלי, שמתחילה להפגין יכולות קסם.
אלכסנדר ארמסטד – אנטוניה אוונס, בתה השנייה של סאלי.
ביקורות

עם יציאתו לאקרנים, קסם מעשי קיבל ביקורות מעורבות עד שליליות. באתר Rotten Tomatoes הסרט זכה לציון של 24%, מתוך 85 ביקורות, עם הקונצנזוס: "למרות צוות שחקנים מוכשר ועיצוב חזותי קסום, הסרט אינו מצליח לאזן בין הרומנטיקה, הדרמה והפנטזיה שלו." באתר Metacritic הסרט קיבל ציון של 46 מתוך 100, בהתבסס על 22 ביקורות, מה שמעיד על "ביקורות מעורבות".
מבקרים ביקרו את התסריט וציינו כי הסרט סובל מטון לא אחיד – הוא מתנדנד בין קומדיה רומנטית, דרמת פנטזיה ואימה קלה, מבלי להתחייב לסגנון ברור. לעומת זאת, הכימיה בין סנדרה בולוק וניקול קידמן זכתה לשבחים רבים, וכן השימוש האסתטי בצילום ובתפאורה, שהעניקו לסרט תחושה קסומה ומסתורית.
הערות שוליים

↑  Renae, Kirstie (28 באוקטובר 2019). "10 surprising things you didn't know about 'Practical Magic'". Insider. ארכיון מ-2024-06-07. נבדק ב-2020-08-16. {{cite web}}:  (עזרה)
↑  Eksouzian-Cavadas, Ana (2019-08-21). "Cult '90s film Practical Magic is getting a TV reboot". Vogue Australia (באנגלית). ארכיון מ-2020-06-18. נבדק ב-2020-08-16.
↑  Galuppo, Mia (10 ביוני 2024). "Sandra Bullock, Nicole Kidman Returning for 'Practical Magic' Sequel". The Hollywood Reporter. נבדק ב-4 בנובמבר 2024. {{cite news}}:  (עזרה)
↑  Nateras, Jose (1 בנובמבר 2021). "Does Practical Magic hold up? 'Tis the season to find out". The A.V. Club. נבדק ב-4 בנובמבר 2024. {{cite news}}:  (עזרה)
↑  Framke, Caroline (31 באוקטובר 2016). "The flawed but fun Practical Magic is the Thelma and Louise of witch movies". Vox. נבדק ב-4 בנובמבר 2024. The scattered script (written by Akiva Goldsman, Robin Swicord, and Adam Brooks) and constantly changing tenor are why Practical Magic received such negative reviews upon its 1998 release. {{cite news}}:  (עזרה)
A5 (מגזין)

| --- | --- |
לוגו המגזיןלוגו המגזין
 סוג:  כתב עת
 פורמט:  A5
 עורך ראשי:  גולן גפני קרן רוזנפלד טלי גרין
 תאריכי הופעה:  2007–הווה (כ־18 שנים)
 שפה:  עברית אנגלית
 מדינה:  ישראל ישראל
 www.thea5magazine.com
 
שער הגיליון "דיוקן"
מגזין A5 הוא מגזין אמנות ועיצוב רב תחומי עצמאי שנוסד בשנת 2007 ללא מטרות רווח. המגזין יוצא שלוש פעמים בשנה ומציג תצלומים, ציורים ועבודות גרפיות אחרות של יוצרים מישראל ומדינות אחרות. על-פי עורכיו מטרתו היא לתת במה ליוצרים מוכרים ומתחילים ולקדם את היצירה הישראלית בישראל ומחוצה לה. עורכי ומעצבי המגזין הם גולן גפני, קרן גפני וטלי גרין, שלושה מעצבים גרפיים המתמחים בעיצוב גרפי לחומרים מודפסים.
בכל גיליון מתפרסמות יצירות בנושא שונה ומוגדר מראש. שמו נגזר מהפורמט A5 בו הוא יוצא. הגיליונות מופיעים במהדורות מיוחדות ומוגבלות ונמכרים בישראל ובחו"ל. הגיליון הראשון הופץ חינם כפיילוט ראשוני לפרויקט, והמהדורה אזלה תוך שבועות ספורים. החל מהגיליון השני נמכר המגזין בחנויות. המגזין דינאמי מבחינת התכנים, ההדפסה, הפורמט והתוצר הסופי, כאשר נקודות המוצא הן גודל הפורמט והנושא הנבחר. חלק מהגיליונות מופיעים כגלויות נפרדות המאוגדות בשקית או באריזה מיוחדת, וחלק כדפים דו-צדדיים המודבקים בדרך המאפשרת תלישה ותליה.
המגזין נבחר להופיע בביאנלה ה-23 לעיצוב גרפי שנערכה ביוני 2008 בברנו, צ'כיה, הוצג ביריד המגזינים Colophon 2009 בלוקסמבורג, השתתף בתערוכת הפוסטרים Parede בריו דה ז'ניירו ומשתתף בתערוכות נוספות. אירועי ההשקה של כל גיליון מלווים בתערוכה מיוחדת, בפרשנות ויזואלית ומוזיקלית לנושא ולדימויים מהמגזין ובמפגש של יוצרים מתחומים שונים.
הערות שוליים

↑  ריאיון עם גולן גפני וקרן גפני, אתר יריד המגזינים Colophon 2009 (באנגלית)
↑  דימויים וטקסטים על סקס במגזין A5, באתר nrg‏, 5 באוקטובר 2008
תנו לגדול בשקט (שיר של גידי גוב)

| --- | --- |
עטיפת האלבום "הפסטיבל הישראלי לשירי ילדים מס' 12"
עטיפת האלבום "הפסטיבל הישראלי לשירי ילדים מס' 12"
 סינגל בביצוע גידי גוב
 מתוך האלבום פסטיבל שירי הילדים מס' 12
 יצא לאור:  1981
 סוגה:  שירי ילדים
 שפה:  עברית
 חברת תקליטים:  אמיר ואפרת (ישראדיסק)
 כתיבה:  אבנר קנר •  יואל לרנר
 לחן:  אבנר קנר •  יואל לרנר
"תנו לגדול בשקט" (ידוע גם בשם "אפונה וגזר" על פי מילות הפתיחה של השיר) הוא שיר שביצע גידי גוב בפסטיבל שירי הילדים שהתקיים בחנוכה 1981. השיר נכתב על ידי שני חברי להקת "פרמיירה", אבנר קנר ויואל לרנר. בשנת 1985 הוציא גוב אוסף שירי ילדים שנקרא "תנו לגדול בשקט", על שם השיר הזה, שכלל שירי ילדים שונים שביצע במהלך השנים.
השיר בפסטיבל שירי הילדים

פסטיבל שירי הילדים מס' 12, התקיים בחנוכה 1981, בהנחיית ציפי שביט וגידי גוב. בין השירים הידועים שהתמודדו בפסטיבל זה: "הסבון בכה מאוד" בביצוע צביקה פיק, "מסיבה של סמבה" בביצוע להקת הכל עובר חביבי, "רדיו" בביצוע להקת סקסטה, "כן נכון, לא נכון" בביצוע ציפי שביט. במקום הראשון בפסטיבל זה, זכתה הזמרת שולה חן עם השיר "אמא".

השיר "תנו לגדול בשקט" של גוב הגיע למקום האחרון, בדומה לשני שירים אחרים של גוב, שגם הגיעו למקום אחרון, בתחרויות אחרות: "שלוש בלילה בעיר" בפסטיבל הזמר והפזמון ב-1978, ו"באותו הסולם" בפסטיגל 1989. עם זאת, השיר נותר פופולרי מאוד, בעיקר בקרב כוכבי הילדים, ובוצע במהלך השנים על ידי טוביה צפיר, מיכל צפיר, מיכל הקטנה, קוצ'י וקוגומלו.
גרסאות כיסוי

אמן הילדים המוזיקלי, "דרור רה מי" (דרור שועלי), הוציא סרטון ליוטיוב בינואר 2019, בו הוא מבצע את השיר.
חברי להקת הרוק לילדים "גינה של גרוב", חן רז וקובי פז, הוציאו קליפ אנימציה, בליווי גרסת רוק של השיר בשמת 2019.
להקת הבנים הישראלית "גיים בויז" הקליטה את השיר באלבומם היחיד "האלבום", שיצא לאור בשנת 2006.
השחקנית-זמרת לורן סביר, ביצעה את השיר בשנת 2018, בתוכנית הטלוויזיה לילדים "גן הצוציקים מארח" ששודרה בערוץ בייבי.
כוכבת הילדים "מיכל הקטנה" ביצעה את השיר עם השחקנים גוני פז וגליה פטילון, בתוכניתה "מיכל הקטנה והמפלצות", ששודרה בערוץ הופ!, בשנת 2015
הערות שוליים

↑  פסטיבל שירי ילדים 12 (הפסטיבל הישראלי לשירי ילדים מס' 12) (1981), באתר סטריאו ומונו
↑  תנו לגדול בשקט, אפונה וגזר - גידי גוב - קאבר של דרורמי | שירים לילדים, סרטונים לילדים, באתר יוטיוב, ‏8.1.2019
↑  גינה של גרוב - תנו לגדול בשקט (אפונה וגזר), באתר יוטיוב, ‏13.9.2019
↑  גיים בויז - האלבום, באתר Qube, ‏2006
↑  שיר ילדים: תנו לגדול בשקט. גן הצוציקים מארח את לורן סביר. ערוץ בייבי, באתר יוטיוב, ‏22.8.2018
↑  ערוץ הופ!, מיכל הקטנה | מיכל הקטנה והמפלצות - תנו לגדול בשקט (אפונה וגזר) - ערוץ הופ! לגדול בידיים טובות, באתר יוטיוב, ‏23.7.2015
קרייבן הצייד (סרט)

| --- | --- |

כרזת הסרט בעברית
 מבוסס על:  דמותו של קרייבן הצייד מאת סטן לי וסטיב דיטקו
 בימוי:  ג'יי. סי. צ'נדור
 הופק בידי:  אבי ארד מאט טולמאץ'
 תסריט:  ארט מארקום מאט הולוויי ריצ'רד ונק
 עריכה:  קריג ווד 
 שחקנים ראשיים:  אהרון טיילור-ג'ונסון אריאנה דבוז פרד השינגר ראסל קרואו אלסנדרו ניבולה
 מוזיקה:  בנג'מין וולפיץ' 
 צילום:  בן דייוויס
 מדינה:  ארצות הברית ארצות הברית
 חברת הפקה:  סרטי קולומביה מארוול אנטרטיינמנט
 חברה מפיצה:  סרטי סוני
 הקרנת בכורה:  13 בדצמבר 2024
 משך הקרנה:  127 דק' 
 שפת הסרט:  אנגלית 
 סוגה:  סרט מדע בדיוני, סרט פעולה, מדע בדיוני 
 הכנסות:  29.6 מיליון דולר
 www.kravenmovie.com
 דף הסרט ב־IMDb
 
קרייבן הצייד (באנגלית: Kraven the Hunter) הוא סרט גיבורי-על אמריקאי המבוסס על דמות באותו שם מבית מארוול קומיקס, שמופק על ידי סרטי קולומביה בשיתוף פעולה עם מארוול אנטרטיינמנט. הסרט מבוים על ידי ג'יי. סי. צ'נדור על פי תסריט מאת ארט מארקום, מאט הולוויי וריצ'רד ונק, בו מככב אהרון טיילור-ג'ונסון בדמותו של קרייבן הצייד; והוא הרביעי ביקום ספיידרמן של סוני.
הסרט עלה לאקרנים בארצות הברית ב-13 בדצמבר 2024.
צוות השחקנים והדמויות

אהרון טיילור-ג'ונסון – סרגיי קרבינוף / קרייבן הצייד: צייד בעל שם עולמי שנולד למשפחה אריסטוקרטית ממוצא רוסי. את דמותו של קרייבן בצעירותו מגלם ליווי מילר.
אריאנה דבוז – קליפסו, כוהנת וודו ואהובתו של קרייבן.
פרד השינגר – דמיטרי סמרדיאקוב / זיקית, אחיו-למחצה של קרייבן;  מקבל את יכולת ההשתנות בסוף הסרט.
ראסל קרואו – ניקולאי קרבינוף, אביהם של קרייבן ודמיטרי.
אלסנדרו ניבולה – ריינו,בחור שרצה להיות שותף של ניקולאי, אך נדחה בבוז ומחפש אצלו נקמה. בעל יכולת מוטנטית להפוך ליצור דמוי קרנף, ומשתמש בתרופה בתוך תרמיל ששומרת על מצב האנוש שלו, בשונה מהקומיקס שבה לובש חליפה.
בנוסף, נמסר על ליהוקו של כריסטופר אבוט לדמותו של האנטגוניסט הראשי של הסרט,
הפקה > פיתוח

בדצמבר 2013, הכריזה סרטי סוני על תוכניותיה להקים יקום משותף – בהשראת היקום הקולנועי של מארוול – המבוסס על דמויות מבית מארוול קומיקס שעליהם היו להם זכויות. נוכחותו של קרייבן הצייד נרמזה לראשונה במהלך עלילת ספיידרמן המופלא 2, והבמאי מארק וב אף היה מעוניין להציג את הדמות במהלכו. בפברואר 2015, סרטי סוני ואולפני מארוול הכריזו על שותפות חדשה לצורך הפקה משותפת של הסרט "ספיידרמן: השיבה הביתה", ושילוב דמותו של ספיידרמן ביקום הקולנועי של מארוול. במאי 2017, סרטי סוני הכריזה רשמית על פיתוח היקום המשותף שלהם, "יקום ספיידרמן של סוני", שהתעתד לשמש כנספח לסרטיהם של אולפני מארוול. בהמשך נודע כי האולפנים שוקלים להפיק סרט שיעסוק בדמותו של קרייבן הצייד במסגרת היקום החדש. במהלך פיתוח הסרט "הפנתר השחור", הבמאי ראיין קוגלר קיווה לכלול את דמותו של קרייבן בסרט לאור יריבותו בחוברות הקומיקס עם טצ'אלה / הפנתר השחור, אך הדבר נבצר ממנו לאחר שעל הרעיון הוטל וטו על ידי אולפני מארוול בעקבות הזכויות של סרטי סוני על הדמות.
באוגוסט 2018, נמסר כי התסריטאי ריצ'רד ונק יהיה אמון על כתיבת התסריט לסרט, בעקבות הצלחת הסרט "נקודת שוויון 2", שעל כתיבתה היה אמון. הפרויקט הוגדר בתור "הפרק הבא" של היקום של סוני, ועל ונק הוטל להבין כיצד להציג את דמותו של קרייבן לקהל הצופים ברוח התקופה ולמצוא דמות מתאימה שאותה יוכל לצוד בסרט בעקבות אי-היכולת להציג את דמותו של ספיידרמן, שנחשב ל"לוויתן הלבן" של קרייבן בקומיקס המקורי, לאור העסקה עם אולפני מארוול. באוקטובר 2018, אמר ונק שהוא שקד על "פיצוח" קשת העלילה והטון של הסרט לפני שהתחיל לכתוב תסריטים. על פי תוכניתו, ונק התכוון לקחת השראה מחוברות הקומיקס בהם הדמות מופיעה, כולל הצגת מלחמתו של קרייבן בספיידרמן. ונק חשף שסרטי סוני התכוונה לעבד את קשת העלילה "הציד האחרון של קרייבן", אך התנהלו דיונים ארוכים אם לעבד קשת זו בסרט הנוכחי או בשלב מאוחר יותר. ונק אף הביע עניין בכך שהבמאי אנטואן פוקווה יצטרף להפקת הסרט; פוקווה אכן שקל בשלב מסוים לביים את "מורביוס" ואת הסרט על פי התסריטים. במרץ 2019, סרטי סוני אישרה רשמית כי הסרט נמצא בתהליך פיתוח.
ג'ון וואטס, במאי סרטי "ספיידרמן: השיבה הביתה", ו"רחוק מהבית", הביע עניין לכלול את דמותו של קרייבן בסרט ההמשך השלישי של ספיידרמן, ואף העלה את הצעתו בפני טום הולנד, אך רעיון זה נזנח לטובת קשת עלילת "ספיידרמן: אין דרך הביתה". באוגוסט 2020, נמסר כי ארט מארקום ומאט הולוויי שכתבו מחדש את התסריט, לאחר שעשו שכתובים ללא קרדיט עבור "מורביוס". באותו חודש, נמסר כי ג'יי. סי. צ'נדור נמצא במשא ומתן על בימוי הסרט, בעוד שאושר כי את הסרט יפיקו מאט טולמאץ' ואבי ארד. במאי 2021, אושר כי על בימוי הסרט יהיה אמון צ'נדור, וכי את דמותו של קרייבן יגלם אהרון טיילור-ג'ונסון. לגילום דמותו של קרייבן נשקלו גם בראד פיט, קיאנו ריבס, ג'ון דייוויד וושינגטון ואדם דרייבר, אך סרטי סוני היו מעוניינים ללהק את טיילור-ג'ונסון לאחר שהתהלבו מביצועיו בסרט "רכבת הקליע". טיילור-ג'ונסון החל במשא ומתן על התפקיד זמן קצר לאחר שיחת טלפון ראשונית עם צ'נדור. ביולי 2021, נמסר כי ג'ודי טרנר-סמית' נמצאת במשא ומתן על גילום מושא אהבתו של קרייבן, קליפסו. באוקטובר 2021, הולנד חשף שהוא ואיימי פסקל ניהלו משא ומתן על שובו הפוטנציאלי לגילום דמותו של ספיידרמן בסרט.
הפקה > ליהוק וקדם הפקה

בתחילת פברואר 2022, נמסר על ליהוקו של ראסל קרואו לתפקיד שטרם פורסם. על פי דיווחו של מגזין "הוליווד ריפורטר", צוין כי רבות מהדמויות הראשיות בסרט יהיו בני משפחתו של קרייבן, וכי ייתכן וקרואו יגלם את דמות אביו של קרייבן. בהמשך נמסר כי לקודי סמית-מקפי הוצע לגלם את דמותו של זיקית, אחיו למחצה של קרייבן; הצעה אותה סמית-מקפי דחה בעקבות חוסר זמינותו; ואף אושר כי טרנר-סמית' לא תגלם את דמותה של קליפסו. בשלהי פברואר 2022, נמסר על ליהוקו של פרד השינגר לצוות השחקנים. במרץ 2022, נמסר על ליהוקה של אריאנה דבוז לצוות השחקנים, על ליהוקו של אלסנדרו ניבולה לדמותו של האנטגוניסט המשני, ועל ליהוקו של כריסטופר אבוט לדמותו של האנטגוניסט הראשי בסרט. בהמשך נמסר על התכוננותו של טיילור-ג'ונסון לצילומי הסרט באנגליה, ממש מחוץ ללונדון, שכוללים בין היתר אימוני פעלולים ומשטרי כושר.
הפקה > צילומים

צילומי הסרט החלו ב-20 במרץ 2022, בלונדון, הממלכה המאוחדת. על צילומי הסרט אמון הצלם בן דייוויס, שהיה אמון על מספר סרטים מהיקום הקולנועי של מארוול.
הפצה

הסרט עלה לאקרנים בקולנוע בארצות הברית ב-13 בדצמבר 2024; תחת הפצתה של סרטי סוני.
 במקור, התעתד הסרט לעלות לאקרנים ב-13 בינואר 2023. ולאחר מכן ב-6 באוקטובר 2023 אולם נדחה עקב שביתת התסריטאים.
ב-19 ביוני 2023 יצא לאור הטריילר לסרט.
סרטי המשך

לצד הדיווח על ליהוקו במאי 2021, נמסר כי טיילור-ג'ונסון חתם על חוזה לגילום דמותו של קרייבן במספר סרטי המשך פוטנציאליים.
פלויד מייוות'ר

פלויד מייוות'ר ג'וניור (באנגלית: Floyd Sinclair Mayweather, Jr.; נולד ב-24 בפברואר 1977) הוא מתאגרף עבר אמריקאי. אלוף עולם על ידי חמישה ארגוני אגרוף מקצוענים. זכה בעשר אליפויות. הרקורד שלו כמקצוען הוא 0–50 (חמישים ניצחונות ואפס הפסדים).
בספטמבר 2015 פרסם כי הוא פורש מאגרוף מקצועני, אך ביוני 2017 הודיע שיחזור לזירה למאבק עם קונור מקגרגור. ב-31 בדצמבר 2018 הוא נלחם נגד אויוקאושה היפני אותו ניצח בנוקאאוט, אבל הקרב לא נכלל ברקורד בגלל שנחשב כקרב ראווה (exhibition fight).
מייוות'ר נחשב לאחד המתאגרפים הטובים בהיסטוריה. ייחודי בסגנונו ההגנתי. ב-2013, ב-2014 וב-2018 פרסם פורבס כי הוא הספורטאי בעל השכר הגבוה ביותר בעולם. הוא הרוויח כמיליארד דולר מהקריירה שלו, מה שהופך אותו למתאגרף המרוויח ביותר בהיסטוריה.
ביוגרפיה

נולד בעיר גרנד ראפידס שבמישיגן, ארצות הברית, במשפחה של מתאגרפים. אביו פלויד מיוות'ר סניור היה מתאגרף במשקל מעורב, שאף נלחם נגד שוגר ריי לאונרד. דודיו ג'ף ורוג'ר מיוות'ר היו גם הם מתאגרפים שאף זכו באליפות עולם. משחר ילדותו לקח אותו אביו למכון להתאמן באגרוף. אמו הייתה מכורה לסמים, ולדבריו של פלויד לא היה נדיר לו למצוא מזרקי הרואין בביתו כשהיה חוזר מבית הספר. הוא התקשה בלימודיו ועד היום אינו שולט בקרוא וכתוב. הוא נשר מהתיכון ואת כל מרצו השקיע באגרוף.
קריירה > קריירה אולימפית

מייוות'ר התמודד באולימפיאדת אטלנטה (1996) בעודו בן 19 בלבד. הוא ניצח שלושה יריבים אך בחצי הגמר הפסיד לאלוף העולם, הבולגרי סראפים טודורוב, בהחלטת שופטים שעוררה ביקורות רבות ופרסומים בארצות הברית לפיהם השיפוט לא היה כשר. הוא זכה במקום השלישי ובמדליית ארד.
קריירה > קריירה כמקצוען

בעולם האגרוף ציפו זמן רב לקרב בינו לבין אגדת האגרוף מני פקיאו. פקיאו נחשב למתאגרף התקפי מהטובים בעולם, ואילו סגנונו ההגנתי של מייוות'ר הוא מהטובים בהיסטוריה. הקרב נדחה פעם אחר פעם בשל סיבות שונות וקשיים במשא ומתן בין הצוותים של השניים. לבסוף, כשהשניים בשלהי הקריירה, נקבע קרב ב-2 במאי 2015 שצפוי להיות הקרב הרווחי ביותר בהיסטוריה. בקרב ניצח מייוות'ר בהחלטת שופטים פה אחד, והעלה את מאזנו ל-48 ניצחונות ללא אף הפסד.
קריירה > פרישה

ב-12 בספטמבר 2015 התמודד מייוות'ר נגד אנדרה ברטו וניצח גם בקרב זה רק בהחלטת שופטים. לאחר קרב זה נישאר מייוות'ר בלתי מנוצח והודיע כי הוא פורש ללא אף הפסד כמקצוען עם רקורד של 0–49. הוא השווה את שיאו של רוקי מרציאנו שהיה גם הוא עם 49 ניצחונות וללא הפסדים.
קריירה > חזרה מפרישה והקרב נגד מקגרגור

ב-15 ביוני 2016 פורסם שמייוות'ר יחזור מפרישה ויתמודד בקרב מול לוחם ה-MMA, קונור מקגרגור, אלוף העולם של ה-UFC במשקל קל. הרעיון הראשוני לקרב נבט כבר ב-2015, אז התארח מקרגור בתוכנית הבידור של קונאן או'בריאן, ובה הוא נשאל כבדרך אגב מה יהיה אם תתמודד מול מייוות'ר בקרב, מקרגור ענה שינצח ללא פקפוק. מייוות'ר ענה לו בגיחוך בטוויטר והתנהל ביניהם טראש טוק ברשתות החברתיות, עד שהקרב נקבע ויצא לפועל ב-26 באוגוסט 2017 ב"טי-מובייל ארנה" בלאס ווגאס. מול כ-20,000 צופים.
בשל העובדה שהקרב נערך לפי כל חוקי האגרוף (ואף אושר בוועדת האגרוף של מדינת נוואדה, כקרב אגרוף לכל דבר), מעטים האמינו מלכתחילה בסיכוייו של מקרגור שנלחם עד אז כלוחם MMA נגד מתאגרף הידוע ביכולותיו ההגנתיות, ושמעולם לא הפסיד קרב, אף על פי שמיוות'ר חזר מפרישה והיה בן 40. עם זאת, יחסי הציבור המסיביים לפני הקרב ואישיותם המוחצנת של שני הלוחמים הביאה להתעניינות חסרת תקדים בקרב, והוא הכניס ממכירת כרטיסים וזכויות שידור מאות מיליוני דולרים. ארגון WBC יצר חגורת אליפות לא רשמית במיוחד עבור הקרב המדובר, ב"חגורת הכסף" שובצו 3,360 יהלומים, 600 אבני ספיר, 300 אבני ברקת ו-1.5 ק"ג של 24 קראט זהב על רצועת עור תנין ירוק. זאת בדומה לקרב מול מני פקיאו ב-2015, אז יצר הארגון תואר נוצץ מיוחד עבור מייוות'ר בעקבות הצלחותיו כאלוף הארגון.
קריירה > פרישה סופית

בקרב עצמו מייוות'ר ניצח בנוקאאוט טכני בסיבוב העשירי, ומיד לאחר מכן הודיע על פרישה סופית ומיידית – בגיל 40. עם רקורד מקצועי של 0–50 ששבר את שיאו של רוקי מרציאנו. 27 מניצחונותיו הסתיימו בנוק-אאוט.
סגנונו באגרוף

סגנונו של פלויד מוחצן ורברבני מאוד. הוא מכנה את עצמו "מאני" (וכפועל יוצא הצוות שלו מכונה The Money Team), ונוהג להתרברב בכסף הרב שהוא מרוויח. לקרבות שלו נהג הרבה פעמים לעלות מלווה בראפר ליל וויין, בכוכב הפופ ג'סטין ביבר ובפמליה גדולה שצועקת: "TBE" ("הטוב אי פעם").
פלויד ייחודי בסגנונו ההגנתי, הוא משתמש בזריזותו כדי להתחמק מרוב האגרופים הנשלחים לעברו. בנוסף הוא משתמש במהירותו ובמוטת הידיים הגדולה שלו, כדי לפגוע ביריביו. כתוצאה מכך גם אם לא הכניע את יריביו בנוק אאוט, הוא הוביל בסופו של דבר בנקודות בסוף הקרב. המתאגרף המקסיקני קנלו אלברז, עמו נלחם מייוות'ר ב-2014, אמר עליו "הוא מתאגרף הגנתי מושלם, אף מכה ששלחתי לא הצליחה לחדור אותו".
השתתפות בריאליטי

בשנת 2007 התמודד בתוכנית המציאות האמריקאית, רוקדים עם כוכבים, והיה למודח הרביעי.
תמיכתו בישראל והסיוע בעקבות אירועי אוקטובר 2023

בעקבות הטבח שבוצע בדרום על ידי ארגון הטרור חמאס, פרסם מייוות'ר מספר הודעות תמיכה בישראל, ולאחר מכן אף שלח את מטוסו הפרטי לישראל כשהוא עמוס בציוד הכולל מזון ואפודים קרמיים.
ב-13 במרץ 2024 הגיע לביקור תמיכה בישראל וביקר גם בכותל.
באוקטובר 2024 הגיע מייוות'ר שוב לביקור הזדהות בישראל. בין היתר נפגש עם ראש הממשלה נתניהו וביקר בכותל המערבי.
בנוסף, תרם מייוות'ר 100,000 דולר לארגון "איחוד הצלה" לרכישת אפודים קרמיים, קסדות וציוד מציל חיים נוסף.
בדצמבר 2024 שוב ביקר בישראל. אחרי ביקורו התקבל בעוינות באנגליה, ספג קללות גזעניות ואיומים מפרו פלסטינים. כתגובה לתקיפה אמר: "גאה לתמוך ביהודים".
במסגרת הביקור רכש פלויד מייוות'ר שעון של חברת פרנק מולר אשר יוצר במהדורה מוגבלת לציון 75 שנים למדינה, במחיר של יותר מ-75,000 ש"ח.
פרסים והוקרה

1996 – אולימפיאדת אטלנטה – מדליית ארד
ב-12 בדצמבר 2023 קיבל תואר "אלוף ישראל" בטקס התרמה מיוחד של מד"א שהתקיים בפלורידה, כהוקרה על תרומתו לישראל במלחמת חרבות ברזל.
חיים אישיים

בעבר נעצר שבע פעמים על אלימות נגד חמש נשים שונות. על אחת איים באקדח אותו כיוון לרגליה ואיים להוריד לה את האצבעות. ב-2012 הוא נכנס לכלא לחודשיים אחרי שהכה את ג'וזי האריס, חברתו לשעבר ואם לשלושה מילדיו לעיני ילדיהם. הכאות הנשים שלו השניאו אותו על חלק מהקהל. יש לו 4 ילדים.
הערות שוליים

↑  אוריאל דסקל, שנוא, אך בלתי מנוצח: כך עבר מייוות'ר מ"חוזה עבדות" לניצחון של מיליארד דולר, באתר כלכליסט, 27 באוגוסט 2017
↑  אוריאל דסקל, 5 הערות על הקרב ששווה 860 מיליון דולר, באתר כלכליסט, 23 באוגוסט 2017
↑  ‏מייוות'ר נגד מקגרגור: המנצח יזכה ב"חגורת הכסף", באתר ספורט1, 24 באוגוסט 2017
↑   פלויד מייוות'ר: "עומד לצד ישראל נגד חמאס", באתר הארץ, 11 באוקטובר 2023
↑  במטוסו הפרטי: פלויד מייוות'ר ישלח תרומות לישראל, באתר ערוץ הספורט, 11 בספטמבר 2023
↑  גיא לייבה, לא סופר אף אחד: המתאגרף האגדי שעומד לצד ישראל בלי פחד, באתר ynet, 16 באוקטובר 2023
↑  פלויד מייוות'ר בישראל: "נרגש ללמוד עוד על ההיסטוריה של המדינה", באתר ynet, 12 במרץ 2024
↑  מייוות'ר נפגש עם נתניהו: "כבוד גדול, אל תוותר לעולם", באתר ynet, 30 באוקטובר 2024
↑  פלויד מייוות'ר נפגש עם ראש הממשלה: "מעורר השראה", באתר ישראל היום, 30 באוקטובר 2024
↑  איציק כלפי, צפו: פלויד מייוות'ר ביקר והתפלל בכותל המערבי, באתר ynet, 29 באוקטובר 2024
↑  אלוף העולם באגרוף שוב עומד לצד ישראל: תרם מאות אלפי שקלים, באתר אייס, 30 באוקטובר 2024
↑  צפו במהומה: בגלל תמיכתו בישראל, פלויד מייוות'ר הותקף בלונדון, באתר וואלה, 10 בדצמבר 2024
↑  רותם רוזנסקי, עוד מפגן תמיכה בישראל: כך הוציא פלויד מייוות'ר יותר מ-75 אלף שקלים בשעה, באתר ישראל היום, 30 באוקטובר 2024
↑  פלויד מיוות'ר רכש שעון בירושלים. זה הסכום העצום ששילם, באתר וואלה, 30 באוקטובר 2024
↑  כהוקרה על התמיכה שלו: פלויד מייוות'ר זכה בתואר "אלוף ישראל", באתר ynet, 13 בדצמבר 2023
↑  אליסף דעואל, היכונו לקרב המאה: מייוות'ר מול פקיאו, באתר ynet, 2 במאי 2015
↑  פז חסדאי‏, מכונת הכסף השנואה בעולם: פלויד מייוות'ר מכה כל הדרך אל הבנק, באתר וואלה, 1 במאי 2015
| --- | --- |
בקרת זהויות :  PLWABN: 9810612582505606  ISNI: 0000 0004 6192 7598  LCCN: no2016039319  MusicBrainz: db9bf74a-2a63-46f1-bc26-db10fc7cea6f  VIAF: 28146095302300372162   WorldCat (עם VIAF): 28146095302300372162
גן העצמאות (תל אביב)

| --- | --- |

גן העצמאות בחלקו שמדרום למלון הילטון תל אביב
 מידע כללי
 על שם:  מגילת העצמאות 
 תאריך הקמה:  1952 
 אדריכל:  אברהם קרוון 
 בעלות:  עיריית תל אביב-יפו 
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°05′30″N 34°46′19″E﻿ / ﻿32.091666666667°N 34.771944444444°E﻿ / 32.091666666667; 34.771944444444
 תבנית:לשוניות2
 
בריכת נוי בגן העצמאות עם פסיפס של שמעון צבר
חלקו הצפוני של הגן
גן העצמאות הוא פארק לחוף הים בתל אביב. הוא משתרע ממערב לרחוב הירקון, בין כיכר אתרים ושדרות נורדאו. הגן נמצא בראש רכס כורכר שגובהו כעשרים מטרים. במרכז הגן עומד כיום מלון הילטון תל אביב. בעבר הגן היה ידוע כמקום מפגש להומוסקסואלים ולביסקסואלים.
היסטוריה

בעת הכשרת הגן התגלו בחלקו הדרומי שרידי מצודה מקו הביצורים שבנה אלכסנדר ינאי לאורך חופי ממלכת החשמונאים, ומהם ניתן ללמוד על ההתיישבות המוקדמת בשטחה של תל אביב.
היסטוריה > בית הקברות המוסלמי עבד א־נבי

בראש גבעת הכורכר נמצא קבר קדוש מוסלמי בשם עבד א־ננבי, בבית קברות שבו קברו אנשי הכפר סומייל וחלק מאנשי יפו את מתיהם כבר במחצית השנייה של המאה ה-19.
בעקבות מגפת הכולרה שפרצה ביפו ב-1903 והצורך לקבור את המתים רחוק מן העיר, ניתן היתר רשמי על ידי השלטונות העות'מאניים לקבורה של מתי יפו המוסלמים במקום.
מאותה הסיבה נאסר על יהודי יפו לקבור את מתיהם בסמוך לעיר והוקצה לשם כך שטח מצפון-מזרח ליפו (לימים בית הקברות טרומפלדור). בעקבות הקמת שכונת מחלול בתחילת שנות העשרים של המאה העשרים נעצרה התרחבותו של בית הקברות המוסלמי דרומה והוא היה למובלעת בלב אזור יהודי מתאכלס בצפיפות. המתח הלאומי בין הערים תל אביב ויפו בשנות השלושים והארבעים ופתיחתו של בית הקברות המוסלמי קזחאנה מדרום לשכונת ג'באליה הביא לכך שהקבורה בו פסקה כמעט לגמרי.
בתחילת שנות ה-60 רצתה רשת המלונות הילטון להקים מלון בתל אביב.
ממשלת ישראל הייתה מעוניינת בכניסת רשת מלונות בינלאומית חשובה לישראל, אולם הרשת סירבה להקים את המלון בכל מקום אחר מלבד בתל אביב. התוכנית המקורית לבניית המלון הביאה בחשבון את האפשרות שיהיה צורך בפינוי חלק מן הקברים בשטח.
הקמת המלון באמצע הגן עמדה בניגוד לתוכניות המתאר ועוררה סערה בקרב ערביי ישראל.
בעקבות לחצים כבדים מצד ממשלת ישראל נתן הקאדי תופיק עסלייה בשנת 1963 היתר לפנות קברים מסוימים בשטח בית הקברות על מנת לאפשר את הקמת המלון. שני ערבים, חברי הוועד הציבורי של ערביי יפו עתרו לבג"ץ בבקשה לצו על תנאי נגד מינהל מקרקעי ישראל בשל פגיעה במקאם. עו"ד העותרים חילץ מהקאדי פרשנות הפוכה להיתר הראשוני. לאור ההצהרות הסותרות של הקאדי המליץ בג"ץ על פשרה. לעובי הקורה נכנס, ידיד היישוב העברי, שריף שנטי, ערבי, בן למשפחת שנטי הידועה, מתווך קרקעות שסייע רבות לגואלי הקרקעות, יהושע חנקין, מרדכי עליאש ברכש אדמות קיסריה, כפר יונה ואדמות נוספות בשרון שעל ראשו פתווה של המופתי אמין אל-חוסייני ועבר של ניסיונות חיסול בשל פעילותו למען היישוב ולמען עצמו. שנטי שכנע את שני העותרים לבטל עתירתם תמורת מתת לעצמם ולקהילת ערביי יפו.
המאבק המשפטי שכך אך הרחוב הערבי לא נרגע. שנטי נרצח בשנת 1965 בחדר המדרגות ברוטשילד 111 בתל אביב בדרכו לדירתו בה התגורר עם אשתו היהודיה ובנם ככל הנראה בשל מעורבותו בהעברת קרקעות מערבים ליהודים. מעל מחצית משטחו של בית הקברות פונה. בית המלון לא נבנה על השטח המפונה.
מירון בנבנשתי כתב לימים שבמסגרת עבודתו כפקיד זוטר בחברה לתיירות - שיחד בכסף את ראשי הקהילה המוסלמית ביפו כדי להשיג את הפתווה שהתירה את פינוי הקברים.
הילטון הוקם על שטח של 17 דונם במרכז הגן, פיצל למעשה את הגן לשני חלקים ופגע מאוד במרקם הנוף שלו.
קבר עבד א־נבי והקברים סביבו נתחמו בחומה מדרום למלון.
הגן בספרות העברית

גן העצמאות כסמל של תקופה בתרבות ההומוסקסואלית הישראלית נזכר גם ביצירות ספרותיות עבריות, לרבות הרומנים "גן העצים המתים" ו"דודה פרהומה לא הייתה זונה" מאת יוסי אבני-לוי והשיר "בגן" מאת דורי מנור. אילן שיינפלד הזכיר את הגן ברבים משיריו, ובהם פרידה: קדושתא, שבו מופיע המשפט "ברוך אתה הגָן, מגֵן כל חושק", והשיר גן פורח, שבו גן העצמאות הופך לגן מטאפורי המייצג את אהבת הגברים בכלל, על התענוג ועל האימה הכרוכים בה.
גן העצמאות הוא גם מקום הימצאה של המערה החשמלית בסדרת ספרי חסמבה של יגאל מוסינזון.
בספרו "הזיקית והזמיר" מספר בנימין תמוז את הסיפור האישי שלו והרקע ההיסטורי שהביא אותו לעצב וליצור את אנדרטת הטייסים הניצבת בגן העצמאות.
גן העצמאות מוזכר בשיר "אני שר" של אריק איינשטיין ושלום חנוך, אשר מילותיו בגרסתו המקורית היו "יש גן בצפון העיר, בצפון העיר יש גן, שמי שמ*דיין בו, נשבר לו הקטן".
הגן מוזכר בעקיפין גם בשיר ״איתו לנצח״ של להקת קרח תשע, אשר מילותיו מכילות את השורה ״חבר מביא חבר כל לילה אל הגן״, בהתייחס לתרבות הקרוזינג שהייתה פופולרית בגן.
ראו גם

חוף תל אביב